title: Kommissionens gennemførelsesforordning (EU) 2021/909 af 31. maj 2021 om tarifering af visse varer i den kombinerede nomenklatur

text:
                  7.6.2021

                  DA

                  Den Europæiske Unions Tidende

                  L 199/1

         KOMMISSIONENS GENNEMFØRELSESFORORDNING (EU) 2021/909
         af 31. maj 2021
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:

                     (1)

                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages foranstaltninger vedrørende tariferingen af de i bilaget omhandlede varer.

                     (2)

                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                     (3)

                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                     (4)

                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                     (5)

                     Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.

            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 31. maj 2021.

                  På Kommissionens vegne

                  For formanden

               Gerassimos THOMAS

                  Generaldirektør

                  Generaldirektoratet for Beskatning og Toldunion

            (1)  EUT L 269 af 10.10.2013, s. 1.

            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).

            BILAG

                        Varebeskrivelse

                        Tarifering (KN-kode)

                        Begrundelse

                        (1)

                        (2)

                        (3)

                        En bøjelig vare (såkaldt pool-nudel) fremstillet af celleplast (skumplast) i form af et hult rør med en længde på ca. 1 m og en diameter på ca. 8 cm. Varen flyder på vandet og præsenteres som et flydemiddel i overensstemmelse med en europæisk standard for flydemidler til svømmeundervisning (EN 13138-2:2014). Varen er også støddæmpende og termisk isolerende.
                        Se billederne  (*1).

                        3926 90 97

                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 3926 , 3926 90  og 3926 90 97 .
                        Tarifering under pos. 9506  som redskaber og rekvisitter til almindelige fysiske øvelser, gymnastik, atletik og andre sportsgrene er udelukket, fordi varen på grund af sin simple, almindelige form ikke kan identificeres som et redskab, der er beregnet til øvelser eller sport under pos. 9506 , selv om varen på grund af sin flydeevne opfylder standarden for flydemidler til svømmeundervisning. Desuden kan varen på grund af sin simple form og almindelige materiale anvendes til forskellige formål (f.eks. til støddæmpende beskyttelse, hvis de bindes omkring pæle, til termisk isolering, hvis de bindes omkring rør, eller som legetøj til børn).
                        Tarifering under pos. 9503  som andet legetøj er ligeledes udelukket, da varen ikke klart kan identificeres som legetøj til børn eller voksne ud fra dens udformning.
                        Som følge heraf skal varen tariferes efter materialets beskaffenhed (plast).
                        Varen skal derfor tariferes under KN-kode 3926 90 97  som andre varer af plast.

               (*1)  Billederne er kun vejledende.


title: Kommissionens gennemførelsesforordning (EU) 2021/910 af 31. maj 2021 om tarifering af visse varer i den kombinerede nomenklatur

text:
                  7.6.2021

                  DA

                  Den Europæiske Unions Tidende

                  L 199/4

         KOMMISSIONENS GENNEMFØRELSESFORORDNING (EU) 2021/910
         af 31. maj 2021
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:

                     (1)

                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages foranstaltninger vedrørende tariferingen af de i bilaget omhandlede varer.

                     (2)

                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                     (3)

                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                     (4)

                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                     (5)

                     Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.

            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 31. maj 2021.

                  På Kommissionens vegne

                  For formanden

               Gerassimos THOMAS

                  Generaldirektør

                  Generaldirektoratet for Beskatning og Toldunion

            (1)  EUT L 269 af 10.10.2013, s. 1.

            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).

            BILAG

                        Varebeskrivelse

                        Tarifering
                        (KN-kode)

                        Begrundelse

                        (1)

                        (2)

                        (3)

                        Stænger af sintret keramisk metal (cermet) med et ensartet, rundt tværsnit. Varerne kan variere i længde og diameter, de kan være massive eller perforerede og have kølekanaler, og de har stumpe ender. Varerne kan også være skråtskårne.
                        Varerne er fremstillet af cermet, nærmere bestemt sintret metalcarbid på basis af wolframcarbid med cobalt som bindemiddel.
                        På grund af deres lave forarbejdningsgrad og enkle form kan varerne anvendes til en lang række formål, f.eks. som forstærkningselementer. Hvis varerne forarbejdes yderligere, kan de anvendes til værktøj og som værktøj.

                        8113 00 90

                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 4 til afsnit XV, og teksten til KN-kode 8113 00  og 8113 00 90 .
                        Tarifering under KN-kode 8209 00 80  som stænger og lignende umonterede dele til værktøj, af cermets, er udelukket, da varerne kun kan anvendes til værktøj og som værktøj, hvis de bearbejdes yderligere, og også kan anvendes til andre formål.
                        Varerne henhører under pos. 8113 , som omfatter sintrede keramiske metaller (cermets), uanset om de foreligger ubearbejdede eller i form af varer, der ikke er mere specificeret beskrevet andetsteds i nomenklaturen (se også de forklarende bemærkninger til HS, pos. 8113 , sjette stykke).
                        Varerne skal derfor tariferes under KN-kode 8113 00 90  som sintrede keramiske metaller (cermets) og andre varer deraf.


title: Kommissionens gennemførelsesforordning (EU) 2021/911 af 31. maj 2021 om tarifering af visse varer i den kombinerede nomenklatur

text:
                  7.6.2021

                  DA

                  Den Europæiske Unions Tidende

                  L 199/7

         KOMMISSIONENS GENNEMFØRELSESFORORDNING (EU) 2021/911
         af 31. maj 2021
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:

                     (1)

                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages foranstaltninger vedrørende tariferingen af de i bilaget omhandlede varer.

                     (2)

                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                     (3)

                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                     (4)

                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                     (5)

                     Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.

            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 31. maj 2021.

                  På Kommissionens vegne

                  For formanden

               Gerassimos THOMAS

                  Generaldirektør

                  Generaldirektoratet for Beskatning og Toldunion

            (1)  EUT L 269 af 10.10.2013, s. 1.

            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).

            BILAG

                        Varebeskrivelse

                        Tarifering
                        (KN-kode)

                        Begrundelse

                        (1)

                        (2)

                        (3)

                        Møbelhund bestående af:

                                    —

                                    en træplade (træfiberplade med afrundede hjørner og kanter)

                                    —

                                    skridsikre belægning af plast på pladens overside

                                    —

                                    hjul af plast

                                    —

                                    metalbeslag til montering af hjulene på pladens underside.

                              Varen har et udskåret greb, der gør det muligt at transportere varen, f.eks. manuelt, eller at hænge varen op på en væg.
                        Varen er beregnet til transport af forskellige genstande, navnlig møbler og andre tunge genstande.
                        (Se billedet)  (*1)

                        4421 99 10

                        Tarifering i henhold til almindelig bestemmelse 1, 3 b) og 6 vedrørende den kombinerede nomenklatur, bestemmelse 3 til kapitel 44 samt teksten til KN-kode 4421 , 4421 99  og 4421 99 10 .
                        Tarifering under KN-kode 8716 80 00  som andre køretøjer uden fremdrivningsmekanisme er udelukket, da varens objektive karakteristika og egenskaber som helhed ikke svarer til ordlyden i pos. 8716  og KN-kode 8716 80 00 .
                        På grund af varens objektive karakteristika og egenskaber, herunder et udskåret greb, der ikke bruges til at skubbe varen med foden eller hånden, og fordi den er udformet til transport af tunge genstande såsom møbler ved at skubbe dem, er den ikke bestemt til at trækkes af andre køretøjer, skubbes eller trækkes ved håndkraft, skubbes med foden eller til at trækkes af dyr (se også de forklarende bemærkninger til HS, pos. 8716 , andet stykke).
                        Varen kan ikke betragtes som et køretøj, da den mangler visse karakteristika og egenskaber for et hånd- eller foddrevet køretøj henhørende under pos. 8716 , idet den ikke er en vogn, en lastvogn, en trækvogn eller en sækkevogn, og idet den ikke består af en bestemt del af et køretøj, såsom et chassis.
                        Som følge heraf skal varen tariferes efter materialets beskaffenhed.
                        Varen er et sammensat produkt, der består af forskellige materialer (træ, plast og metal). Den bestanddel, der er karaktergivende for varen, er træ, da træpladen udgør størstedelen af det sammensatte produkt, og da træpladen har størst betydning for varens tiltænkte anvendelse.
                        Varen skal derfor tariferes under KN-kode 4421 99 10  som andre varer af træfiberplader.

               (*1)  Billedet er kun vejledende.


title: Kommissionens gennemførelsesforordning (EU) 2021/912 af 4. juni 2021 om tilladelse til ændring af specifikationerne for den nye fødevare lacto-N-neotetraose (mikrobiel kilde) og om ændring af gennemførelsesforordning (EU) 2017/2470 (EØS-relevant tekst)

text:
                  7.6.2021

                  DA

                  Den Europæiske Unions Tidende

                  L 199/10

         KOMMISSIONENS GENNEMFØRELSESFORORDNING (EU) 2021/912
         af 4. juni 2021
         om tilladelse til ændring af specifikationerne for den nye fødevare lacto-N-neotetraose (mikrobiel kilde) og om ændring af gennemførelsesforordning (EU) 2017/2470
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001 (1), særlig artikel 12, og
         ud fra følgende betragtninger:

                     (1)

                     I forordning (EU) 2015/2283 fastsættes det, at kun nye fødevarer, der er godkendt og opført på EU-listen, må markedsføres i Unionen.

                     (2)

                     Kommissionens gennemførelsesforordning (EU) 2017/2470 (2) om EU-listen over nye fødevarer blev vedtaget i henhold til artikel 8 i forordning (EU) 2015/2283.

                     (3)

                     I henhold til artikel 12 i forordning (EU) 2015/2283 skal Kommissionen forelægge et udkast til gennemførelsesretsakt, som godkender markedsføring i Unionen af en ny fødevare og ajourføring af EU-listen.

                     (4)

                     Ved Kommissionens gennemførelsesafgørelse (EU) 2016/375 (3) blev det i overensstemmelse med Europa-Parlamentets og Rådets forordning (EF) nr. 258/97 (4) tilladt at markedsføre kemisk syntetiseret lacto-N-neotetraose som en ny levnedsmiddelingrediens.

                     (5)

                     I henhold til artikel 5 i forordning (EF) nr. 258/97 meddelte virksomheden Glycom A/S den 1. september 2016 Kommissionen, at virksomheden havde til hensigt at markedsføre lacto-N-neotetraose fra mikrobiel kilde fremstillet med Escherichia coli stamme K-12 som en ny levnedsmiddelingrediens.

                     (6)

                     I sin meddelelse til Kommissionen forelagde Glycom A/S ligeledes en rapport, som den kompetente myndighed i Irland havde offentliggjort i henhold til artikel 3, stk. 4, i forordning (EF) nr. 258/97, hvori den på grundlag af den videnskabelige dokumentation, som den pågældende virksomhed havde forelagt, konkluderede, at lacto-N-neotetraose fremstillet med Escherichia coli stamme K-12 i alt væsentligt svarer til den syntetisk fremstillede lacto-N-neotetraose, som blev godkendt ved gennemførelsesafgørelse (EU) 2016/375. Derfor blev lacto-N-neotetraose fra mikrobiel kilde optaget på EU-listen over nye fødevarer.

                     (7)

                     Den 23. juni 2019 indgav virksomheden Chr. Hansen A/S (»ansøgeren«) en ansøgning til Kommissionen i overensstemmelse med artikel 10, stk. 1, i forordning (EU) 2015/2283 om godkendelse af lacto-N-neotetraose (mikrobiel kilde), fremstillet ved hjælp af en kombination af stammerne PS-LNnT-JBT og DS-LNnT-JBT afledt af Escherichia coli stamme BL21(DE3), som en ny fødevare under de samme anvendelsesbetingelser som dem, der på nuværende tidspunkt er godkendt for lacto-N-neotetraose med syntetisk og mikrobiel oprindelse. Ansøgeren anmodede om en ajourføring af EU-listen for så vidt angår den nye kilde til denne nye fødevare.

                     (8)

                     Desuden foreslog ansøgeren at ajourføre nogle af specifikationerne for lacto-N-neotetraose (mikrobiel kilde), fremstillet ud fra denne nye kilde, da de adskiller sig fra specifikationerne for den godkendte lacto-N-neotetraose af mikrobiel oprindelse, fremstillet med Escherichia coli stamme K-12, for så vidt som de vedrører en forøgelse af askeindholdet fra ≤ 0,4 % til ≤ 1,0 %, en forhøjelse af indholdet af gær- og skimmelsvampe fra de nuværende ≤ 10 kolonidannende enheder (»CFU«)/g af den nye fødevare for hver type mikroorganisme til ≤ 50 CFU/g for kombinationen af de to samt fraværet af methanol (fra de nuværende ≤ 100 mg/kg) og af lacto-N-neotetraose-fructose-isomer (fra det nuværende indhold på ≤ 1,0 %).

                     (9)

                     Den 17. januar 2020 anmodede Kommissionen Den Europæiske Fødevaresikkerhedsautoritet (»autoriteten«) om at foretage en vurdering af lacto-N-neotetraose, fremstillet ved hjælp af en kombination af stammerne PS-LNnT-JBT og DS-LNnT-JBT afledt af Escherichia coli stamme BL21(DE3), i overensstemmelse med kravene i artikel 11 i forordning (EU) 2015/2283.

                     (10)

                     Den 22. oktober 2020 vedtog autoriteten den videnskabelige udtalelse »Safety of lacto-N-neotetraose (LNnT) produced by derivative strains of E. coli BL21 as a novel food pursuant to Regulation (EU) 2015/2283« (5).

                     (11)

                     Autoriteten konkluderede i sin videnskabelige udtalelse, at lacto-N-neotetraose (LNnT), fremstillet ved hjælp af en kombination af stammerne PS-LNnT-JBT og DS-LNnT-JBT afledt af Escherichia coli stamme BL21(DE3), er sikker som en ny fødevare i overensstemmelse med forordning (EU) 2015/2283 under de nuværende godkendte anvendelsesbetingelser. Derfor giver denne videnskabelige udtalelse tilstrækkeligt grundlag for at fastslå, at lacto-N-neotetraose (LNnT), fremstillet ved hjælp af en kombination af stammerne PS-LNnT-JBT og DS-LNnT-JBT afledt af Escherichia coli stamme BL21(DE3), opfylder kravene i artikel 12, stk. 1, i forordning (EU) 2015/2283.

                     (12)

                     Derfor bør specifikationerne for mikrobiologisk fremstillet lacto-N-neotetraose ændres, så de omfatter stammerne PS-LNnT-JBT og DS-LNnT-JBT afledt af Escherichia coli stamme BL21(DE3) som kilde til den nye fødevare ud over den godkendte Escherichia coli stamme K12, ligesom det foreslåede indhold af aske og gær- og skimmelsvampe bør ændres.

                     (13)

                     Bilaget til forordning (EU) 2017/2470 bør derfor ændres.

                     (14)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            De oplysninger i EU-listen over godkendte nye fødevarer, jf. artikel 6 i forordning (EU) 2015/2283, der vedrører stoffet lacto-N-neotetraose (mikrobiel kilde), ændres som angivet i bilaget til nærværende forordning.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 4. juni 2021.

                  På Kommissionens vegne

               Ursula VON DER LEYEN

                  Formand

            (1)  EUT L 327 af 11.12.2015, s. 1.

            (2)  Kommissionens gennemførelsesforordning (EU) 2017/2470 af 20. december 2017 om EU-listen over nye fødevarer i overensstemmelse med Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 72).

            (3)  Kommissionens gennemførelsesafgørelse (EU) 2016/375 af 11. marts 2016 om tilladelse til markedsføring af lacto-N-neotetraose som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (EUT L 70 af 16.3.2016, s. 22).

            (4)  Europa-Parlamentets og Rådets forordning (EF) nr. 258/97 om nye levnedsmidler og nye levnedsmiddelingredienser (EFT L 43 af 14.2.1997, s. 1).

            (5)  EFSA Journal 2020;18(11):6305.

            BILAG
            Oplysningerne vedrørende »Lacto-N-neotetraose (mikrobiel kilde)« i tabel 2 (Specifikationer) i bilaget til gennemførelsesforordning (EU) 2017/2470 affattes således:

                           »Lacto-N-neotetraose

                              (mikrobiel kilde)

                              Definition:

                           Kemisk betegnelse: β-D-Galactopyranosyl-(1→4)-2-acetamido-2-deoxy-β-D-glucopyranosyl-(1→3)-β-D-galactopyranosyl-(1→4)-D-glucopyranose
                           Kemisk formel: C26H45NO21

                           CAS-nr.: 13007-32-4
                           Molekylvægt: 707,63 g/mol

                              Kilde:

                                       —

                                       Genetisk modificeret stamme af Escherichia coli K-12 eller

                                       —

                                       en kombination af de genetisk modificerede stammer PS-LNnT-JBT og DS-LNnT-JBT af Escherichia coli BL21 (DE3)

                              Beskrivelse:

                           Lacto-N-neotetraose er et hvidt til offwhite pulver, der fremstilles ved en mikrobiel proces.

                              Renhed:

                           Indhold (vandfrit): ≥ 80 %
                           D-Lactose: ≤ 10,0 %
                           Lacto-N-triose II: ≤ 3,0 %

                              para-Lacto-N-neohexaose: ≤ 5,0 %
                           Lacto-N-neotetraose-fructose-isomer: ≤ 1,0 %
                           Samlet indhold af saccharider (lacto-N-neotetraose, D-Lactose, Lacto-N-triose II, para-acto-N-neohexaose, lacto-N-neotetraose-fructose-isomer): ≥ 92 % (% w/w tørstof)
                           pH (20 °C, 5 % opløsning): 4,0-7,0
                           Vand: ≤ 9,0 %
                           Sulfataske: ≤ 1,0 %
                           Opløsningsmiddelrester (methanol): ≤ 100 mg/kg
                           Rest-proteiner: ≤ 0,01 %

                              Mikrobiologiske kriterier:

                           Totaltælling af aerobe mesofile bakterier: ≤ 500 CFU/g
                           Gær- og skimmelsvampe: ≤ 50 CFU/g
                           Rest-endotoksiner: ≤ 10 EU/mg
                           CFU: kolonidannende enheder (Colony Forming Units); EU: endotoksinenheder«


title: Kommissionens gennemførelsesforordning (EU) 2019/1374 af 26. august 2019 om genoptagelse af undersøgelsen efter dommen af 3. juli 2019 i sag C-644/17, Eurobolt, for så vidt angår Rådets gennemførelsesforordning (EU) nr. 723/2011 af 18. juli 2011 om udvidelse af den endelige antidumpingtold, der er indført ved Rådets forordning (EF) nr. 91/2009 på importen af visse skruer, bolte, møtrikker og lignende varer af jern og stål med oprindelse i Folkerepublikken Kina, til også at omfatte importen af visse skruer, bolte, møtrikker og lignende varer af jern og stål afsendt fra Malaysia, uanset om varen er angivet med oprindelse i Malaysia eller ej

text:
                  27.8.2019

                  DA

                  Den Europæiske Unions Tidende

                  L 223/1

         KOMMISSIONENS GENNEMFØRELSESFORORDNING (EU) 2019/1374
         af 26. august 2019
         om genoptagelse af undersøgelsen efter dommen af 3. juli 2019 i sag C-644/17, Eurobolt, for så vidt angår Rådets gennemførelsesforordning (EU) nr. 723/2011 af 18. juli 2011 om udvidelse af den endelige antidumpingtold, der er indført ved Rådets forordning (EF) nr. 91/2009 på importen af visse skruer, bolte, møtrikker og lignende varer af jern og stål med oprindelse i Folkerepublikken Kina, til også at omfatte importen af visse skruer, bolte, møtrikker og lignende varer af jern og stål afsendt fra Malaysia, uanset om varen er angivet med oprindelse i Malaysia eller ej
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde, særlig artikel 266,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1), særlig artikel 14, og
         ud fra følgende betragtninger:
         1.   SAGSFORLØB

                     (1)

                     Den 9. november 2007 indledte Kommissionen en antidumpingprocedure vedrørende importen af visse skruer, bolte, møtrikker og lignende varer af jern og stål med oprindelse i Folkerepublikken Kina (2) i henhold til artikel 5 i Rådets forordning (EF) nr. 394/96 (3) (»grundforordningen«).

                     (2)

                     Den 31. januar 2009 indførte Rådet ved forordning (EF) nr. 91/2009 (4) en endelig antidumpingtold på importen af visse skruer, bolte, møtrikker og lignende varer af jern eller stål med oprindelse i Folkerepublikken Kina (»Kina«).

                     (3)

                     Efter indførelsen af den endelige antidumpingtold modtog Kommissionen dokumentation for, at disse foranstaltninger blev omgået ved omladning via Malaysia.

                     (4)

                     Derfor indledte Kommissionen den 28. november 2010 ved forordning (EU) nr. 966/2010 (5) en undersøgelse vedrørende den mulige omgåelse af de antidumpingforanstaltninger, der blev indført ved forordning (EF) nr. 91/2009.

                     (5)

                     Ved Rådets forordning (EU) nr. 723/2011 af 18. juli 2011 (antiomgåelsesforordningen) (6) udvidede Rådet den 26. juli 2011 den ved forordning (EF) nr. 91/2009 indførte antidumpingtold til at omfatte visse skruer, bolte, møtrikker og lignende varer af jern eller stål afsendt fra Malaysia, uanset om varen er angivet med oprindelse i Malaysia eller ej.

                     (6)

                     Den 27. februar 2016 ophævede Kommissionen den endelige antidumpingtold, der blev indført ved forordning (EF) nr. 91/2009, som udvidet ved forordning (EU) nr. 723/2011 (7).

                     (7)

                     Den 17. november 2017 anmodede Nederlandenes øverste domstol om en præjudiciel afgørelse i forbindelse med en indenlandsk sag, der var blevet anlagt af Eurobolt BV (»Eurobolt«), en nederlandsk importør af skruer, bolte, møtrikker og lignende varer fra Malaysia. Eurobolt anfægtede gyldigheden af antiomgåelsesforanstaltningerne med den begrundelse, at Kommissionen havde undladt at sende alle relevante oplysninger til udvalget senest 10 dage før mødet i udvalget som foreskrevet i den dagældende artikel 15, stk. 2, i forordning (EF) nr. 1225/2009 (8).

                     (8)

                     I den forbindelse ønskede den forelæggende ret oplyst af Domstolen, om gennemførelsesforordning nr. 723/2011 er ugyldig med henvisning til artikel 15, stk. 2, i forordning (EF) nr. 1225/2009, idet de bemærkninger, som Eurobolt indgav som svar på Kommissionens konstateringer – hvis disse er relevante oplysninger som omhandlet i denne bestemmelse – ikke blev stillet til rådighed for det rådgivende udvalg senest ti arbejdsdage før dets møde (9).

                     (9)

                     Domstolen bemærkede i sin dom, at de omhandlede bemærkninger blev fremsat af Eurobolt i selskabets egenskab af berørt part inden for rammerne af en undersøgelse indledt af Kommissionen i henhold til artikel 13, stk. 3, i forordning (EF) nr. 1225/2009. Disse bemærkninger havde til formål at svare på de foreløbige konklusioner, som Kommissionen havde vedtaget (10). Derfor burde de være blevet anset for at udgøre relevante oplysninger som omhandlet i artikel 15, stk. 2, i forordning (EU) nr. 1225/2009 (11), hvilket betyder, at denne bestemmelse var blevet tilsidesat, idet disse oplysninger ikke blev tilsendt medlemsstaterne senest ti dage før mødet i det rådgivende udvalg (12).

                     (10)

                     For Domstolen udgør kravet i artikel 15, stk. 2, i forordning (EF) nr. 1225/2009 om at tilsende det rådgivende udvalg alle relevante oplysninger senest ti arbejdsdage før dets møde en væsentlig formforskrift med hensyn til procedurens lovlighed, hvis tilsidesættelse medfører, at den pågældende retsakt er ugyldig (13).

                     (11)

                     I henhold til artikel 266 i TEUF har Unionens institutioner pligt til at gennemføre de til dommens opfyldelse nødvendige foranstaltninger.

                     (12)

                     Det følger af retspraksis, at når en dom fra Domstolen annullerer en forordning, der indfører antidumpingtold, eller erklærer en sådan forordning ugyldig, har den institution, som skal træffe foranstaltninger med henblik på opfyldelse af dommen, mulighed for at genoptage den procedure, der førte til den nævnte forordning, selv om beføjelsen hertil ikke er udtrykkeligt fastsat i den gældende forordning (14).

                     (13)

                     Endvidere kan den pågældende institution, medmindre den fastslåede uregelmæssighed medfører, at hele proceduren er ugyldig, med henblik på at vedtage en retsakt, der træder i stedet for en tidligere retsakt, som er blevet annulleret eller erklæret ugyldig, kun genoptage proceduren på det trin, hvor uregelmæssigheden blev begået (15). Dette betyder navnlig, at annullationen i en situation, hvor en retsakt, som afslutter en administrativ procedure, annulleres, ikke nødvendigvis vedrører de forberedende retsakter såsom indledningen af antiomgåelsesproceduren ved forordning (EU) nr. 966/2010.

                     (14)

                     I nærværende sag erklærede Domstolen forordning (EU) nr. 723/2011 ugyldig, idet den blev vedtaget i strid med konsultationsproceduren i artikel 15, stk. 2, i forordning (EF) nr. 1225/2009. Kommissionen har således mulighed for at afhjælpe de aspekter af forordning (EU) nr. 723/2011, som førte til annullationen, og lade de dele, som ikke berøres af dommen, forblive uændrede (16).

                     (15)

                     Kommissionen besluttede derfor at genoptage antiomgåelsesundersøgelsen med henblik på at afhjælpe den ulovlighed, som Domstolen har fundet.

               2.   GENOPTAGELSE AF UNDERSØGELSEN

         2.1.   Genoptagelse

                     (16)

                     I betragtning af ovenstående genoptager Kommissionen den antiomgåelsesundersøgelse vedrørende importen af visse skruer, bolte, møtrikker og lignende varer af jern eller stål afsendt fra Malaysia, uanset om varen er angivet med oprindelse i Malaysia eller ej, som førte til vedtagelsen af Rådets gennemførelsesforordning (EU) nr. 723/2011 af 18. juli 2011 om udvidelse af den endelige antidumpingtold, som indførtes ved forordning (EF) nr. 91/2009.

                     (17)

                     Genoptagelsen er begrænset til gennemførelsen af Domstolens dom i sag C-644/17, Eurobolt. I nævnte dom vedrører den ulovlighed, som Domstolen har fundet, forpligtelserne i forbindelse med proceduren for det rådgivende udvalg i artikel 15, stk. 2, i forordning (EF) nr. 1225/2009, som den forelå på det tidspunkt. Proceduren er i mellemtiden blevet erstattet med undersøgelsesudvalgsproceduren i artikel 5 i forordning (EU) nr. 182/2001 (17) (18).

                     (18)

                     I den forbindelse bemærker Kommissionen, at Den Europæiske Unions retsakter i princippet vedtages i overensstemmelse med de procedureregler, der var i kraft på det tidspunkt, hvor retsakterne blev vedtaget. Præcis på grund af ophævelsen af artikel 15, stk. 2, i forordning (EF) nr. 1225/2009 i den form, som den havde på tidspunktet for den underliggende undersøgelse, kan en procedure som den nuværende genoptagelse af en antiomgåelsesundersøgelse, der indledes i henhold til artikel 13, stk. 3, i forordning (EF) nr. 1225/2009, fra og med ophævelsen af artikel 15, stk. 2, i forordning (EF) nr. 1225/2009 i den form, hvori den fandt anvendelse på tidspunktet for vedtagelsen af forordning (EU) nr. 723/2011, imidlertid kun gennemføres på grundlag af den udvalgsprocedure, som i øjeblikket er gældende med henblik på indførelse af antiomgåelsesforanstaltninger (19). I henhold til artikel 15, stk. 3, i forordning (EF) nr. 1225/2009 som ændret og kodificeret ved forordning (EU) 2016/1036 (20) er den procedure, som skal følges med henblik på denne genoptagelse, den i artikel 5 i forordning (EU) nr. 182/2011.

                     (19)

                     Eftersom de bemærkninger, der blev fremsat af Eurobolt i selskabets egenskab af berørt part inden for rammerne af den undersøgelse, som Kommissionen havde indledt i henhold til artikel 13, stk. 3, i forordning (EF) nr. 1225/2009 i denne sag, ikke blev tilsendt det rådgivende udvalg på passende vis, har Kommissionen til hensigt at analysere nævnte bemærkninger (samt yderligere oplysninger fra de interesserede parter, jf. afsnit 2.2) og lade resultatet af denne analyse indgå i det forslag, som forelægges udvalget.

                     (20)

                     Kommissionen vil efterfølgende høre udvalget i henhold til den undersøgelsesprocedure, der er fastlagt i artikel 5 i forordning (EU) nr. 182/2011, jf. artikel 15, stk. 3, i forordning (EU) 2016/1036, senest 14 dage forud for mødet i nævnte udvalg. Dette har til formål at give medlemsstaternes myndigheder mulighed for at stifte bekendtskab med alle de relevante oplysninger vedrørende disse bemærkninger, således at disse myndigheder ved interne og eksterne høringer kan fastlægge en holdning med henblik på at beskytte hver deres specifikke interesser.

               2.2.   Skriftlige indlæg

                     (21)

                     Interesserede parter opfordres til at træde frem og tilkendegive deres synspunkter, forelægge oplysninger og fremlægge dokumentation om forhold vedrørende genoptagelsen af denne undersøgelse senest 20 dage efter offentliggørelsen af denne forordning i Den Europæiske Unions Tidende.

               2.3.   Mulighed for at blive hørt af Kommissionens undersøgelsestjenester

                     (22)

                     Interesserede parter kan anmode om at blive hørt af Kommissionens undersøgelsestjenester. Enhver anmodning om at blive hørt skal fremsættes skriftligt og begrundes. For så vidt angår høringer om spørgsmål vedrørende genoptagelse af undersøgelsen, skal anmodningen fremsættes senest 15 dage efter datoen for offentliggørelsen af denne forordning i Den Europæiske Unions Tidende. Derefter skal en anmodning om at blive hørt fremsættes inden for de særlige frister, som Kommissionen fastsætter i sin kommunikation med parterne.

               2.4.   Vejledning om indgivelse af skriftlige bemærkninger og indsendelse af korrespondance

                     (23)

                     Oplysninger, der forelægges Kommissionen som led i handelsbeskyttelsesundersøgelser, må ikke være omfattet af ophavsret. Interesserede parter skal, før de forelægger Kommissionen oplysninger og data omfattet af tredjemands ophavsret, anmode indehaveren af ophavsrettighederne om en særlig tilladelse, som udtrykkeligt tillader Kommissionen a) at anvende oplysningerne og dataene i forbindelse med denne handelsbeskyttelsesprocedure og b) at forelægge interesserede parter berørt af undersøgelsen oplysningerne og/eller dataene i en form, der gør det muligt for dem at udøve deres ret til forsvar.

                     (24)

                     Alle skriftlige bemærkninger og korrespondance fra interesserede parter, for hvilke der anmodes om fortrolig behandling, skal forsynes med påtegningen »Limited« (21).

                     (25)

                     Interesserede parter, der indgiver oplysninger, der er forsynet med påtegningen »Limited«, er forpligtede til at indgive ikke-fortrolige sammendrag i henhold til artikel 19, stk. 2, i Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (22), som forsynes med påtegningen »For inspection by interested parties«. Disse sammendrag skal være tilstrækkeligt detaljerede til at sikre en rimelig forståelse af de fortrolige oplysningers egentlige indhold. Hvis en interesseret part indsender fortrolige oplysninger uden også at indsende et ikke-fortroligt sammendrag, der opfylder kravene til form og indhold, kan der ses bort fra sådanne fortrolige oplysninger.

                     (26)

                     Interesserede parter opfordres til at indsende deres bemærkninger og anmodninger via e-mail eller TRON.tdi (https://tron.trade.ec.europa.eu/tron/TDI) (23), herunder scannede fuldmagter og erklæringer. Ved brug af e-mail eller TRON.tdi udtrykker de interesserede parter accept af de regler, der gælder for elektronisk kommunikation, og som findes i dokumentet »KORRESPONDANCE MED EUROPA-KOMMISSIONEN I HANDELSBESKYTTELSESSAGER«, der er tilgængeligt på Generaldirektoratet for Handels websted: http://trade.ec.europa.eu/doclib/docs/2011/juni/tradoc_148003.pdf. Interesserede parter skal anføre deres navn, adresse, telefonnummer og en gyldig e-mailadresse og sikre, at denne e-mailadresse er en fungerende officiel virksomhedspostkasse, som tjekkes dagligt. Når Kommissionen har modtaget disse kontaktoplysninger, vil den udelukkende kommunikere med de interesserede parter pr. e-mail, medmindre de udtrykkeligt har ønsket at modtage alle dokumenter fra Kommissionen på anden vis, eller medmindre dokumenternes art forudsætter brug af anbefalet post. Interesserede parter kan i ovenstående retningslinjer for kommunikation for interesserede parter finde supplerende regler og oplysninger om korrespondance med Kommissionen, herunder de principper, der gælder for fremsættelse af bemærkninger pr. e-mail.
                     Kommissionens postadresse:

                                 Europa-Kommissionen

                                 Generaldirektoratet for Handel

                                 Direktorat H

                                 Kontor: CHAR 04/039

                                 1049 Bruxelles

                                 BELGIEN

                                 E-mail: TRADE-AD-FASTENERS-MALAYSIA@ec.europa.eu

               2.5.   Manglende samarbejdsvilje

                     (27)

                     Hvis en af de interesserede parter nægter at give adgang til nødvendige oplysninger, undlader at meddele dem inden for de fastsatte frister eller lægger væsentlige hindringer i vejen for undersøgelsen, kan der træffes afgørelser, positive eller negative, på grundlag af de foreliggende faktiske oplysninger, jf. grundforordningens artikel 18.

                     (28)

                     Konstateres det, at en interesseret part har givet urigtige eller vildledende oplysninger, kan der ses bort fra disse oplysninger, og der kan gøres brug af de foreliggende faktiske oplysninger.

                     (29)

                     Hvis en interesseret part helt eller delvist undlader at samarbejde, og resultaterne af undersøgelsen derfor baseres på de foreliggende faktiske oplysninger, jf. grundforordningens artikel 18, kan resultatet blive mindre gunstigt for denne part, end hvis den pågældende havde samarbejdet.

                     (30)

                     Indgives svar ikke elektronisk, betragtes dette ikke som manglende samarbejdsvilje, forudsat at den interesserede part påviser, at indgivelse af svar på den ønskede måde vil indebære en urimelig ekstra byrde eller urimelige ekstra omkostninger. I givet fald skal den interesserede part omgående kontakte Kommissionen.

               2.6.   Høringskonsulent

                     (31)

                     Interesserede parter kan anmode om, at høringskonsulenten i handelsprocedurer griber ind. Høringskonsulenten optræder som formidler mellem de interesserede parter og Kommissionens undersøgelsestjenester. Høringskonsulenten gennemgår anmodninger om aktindsigt, tvister med hensyn til oplysningernes fortrolighed, anmodninger om forlængelse af frister og anmodninger fra tredjeparter om at blive hørt. Høringskonsulenten kan arrangere en høring med en individuel interesseret part og mægle for at sikre, at de interesserede parters ret til at forsvare sig udøves fuldt ud.

                     (32)

                     En anmodning om en høring med høringskonsulenten skal indgives skriftligt og begrundes. Høringskonsulenten vil analysere begrundelserne for anmodningerne. Disse høringer bør kun finde sted, hvis spørgsmålene ikke allerede er blevet afklaret med Kommissionens tjenestegrene.

                     (33)

                     Anmodninger skal indgives i god tid og hurtigst muligt for at sikre en velordnet afvikling af procedurerne. Med henblik herpå bør interesserede parter anmode om høringskonsulentens mellemkomst hurtigst muligt efter den hændelse, der berettiger en sådan mellemkomst. Hvis anmodninger om høring indgives efter den relevante tidsrammes udløb, vil høringskonsulenten også undersøge årsagerne til sådanne sene anmodninger, karakteren af de spørgsmål, der er rejst, og virkningen af disse spørgsmål på retten til forsvar under behørig hensyntagen til god forvaltningsskik og rettidig afslutning af undersøgelsen.

                     (34)

                     Interesserede parter kan finde yderligere oplysninger og kontaktoplysninger på høringskonsulentens sider på Generaldirektoratet for Handels hjemmeside: http://ec.europa.eu/trade/trade-policy-and-you/contacts/hearing-officer/.

               2.7.   Behandling af personoplysninger

                     (35)

                     Personoplysninger, som indsamles i forbindelse med denne undersøgelse, vil blive behandlet i overensstemmelse med Europa-Parlamentets og Rådets forordning (EU) 2018/1725 (24).

                     (36)

                     En databeskyttelsesmeddelelse, der informerer alle personer om behandlingen af personoplysninger inden for rammerne af Kommissionens handelsbeskyttelsesaktiviteter, findes på Generaldirektoratet for Handels websted: http://trade.ec.europa.eu/doclib/html/157639.htm.

               2.8.   Underretning til toldmyndighederne

                     (37)

                     De nationale toldmyndigheder underrettes om at afvente offentliggørelsen af resultatet af den genoptagne undersøgelse, inden de træffer afgørelse om eventuelle anmodninger om tilbagebetaling af eller fritagelse for den told, der er omhandlet i denne forordning. Offentliggørelsen bør normalt ske senest ni måneder efter datoen for offentliggørelsen af denne forordning.

               2.9.   Fremlæggelse af oplysninger

                     (38)

                     Interesserede parter bliver derefter underrettet om de vigtigste kendsgerninger og betragtninger, på grundlag af hvilke det er hensigten at gennemføre dommen, og vil få lejlighed til at fremsætte bemærkninger —

               VEDTAGET DENNE FORORDNING:

            Artikel 1
            Kommissionen genoptager den antiomgåelsesundersøgelse vedrørende importen af visse skruer, bolte, møtrikker og lignende varer af jern eller stål afsendt fra Malaysia, uanset om varerne er angivet med oprindelse i Malaysia eller ej, som førte til vedtagelsen af Rådets gennemførelsesforordning (EU) nr. 723/2011 af 18. juli 2011 om udvidelse af den endelige antidumpingtold, der er indført ved forordning (EF) nr. 91/2009.

            Artikel 2
            De nationale toldmyndigheder afventer offentliggørelsen af resultatet af den genoptagne undersøgelse, inden de træffer afgørelse om eventuelle anmodninger om tilbagebetaling af eller fritagelse for den told, der er omhandlet i denne forordning.

            Artikel 3
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. august 2019.

                  På Kommissionens vegne

               Jean-Claude JUNCKER

                  Formand

            (1)  EUT L 176 af 30.6.2016, s. 21.

            (2)  Meddelelse om indledning af en antidumpingprocedure vedrørende importen af visse skruer, bolte, møtrikker og lignende varer af jern eller stål med oprindelse i Folkerepublikken Kina (EUT C 267 af 9.11.2007, s. 31).

            (3)  Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (EFT L 56 af 6.3.1996, s. 1). Den seneste konsoliderede udgave af grundforordningen findes nu i Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (EUT L 176 af 30.6.2016, s. 21).

            (4)  Rådets forordning (EF) nr. 91/2009 af 26. januar 2009 om indførelse af en endelig antidumpingtold på importen af visse skruer, bolte, møtrikker og lignende varer af jern eller stål med oprindelse i Folkerepublikken Kina (EUT L 29 af 31.1.2009, s. 1).

            (5)  Kommissionens forordning (EU) nr. 966/2010 af 27. oktober 2010 om indledning af en undersøgelse vedrørende den mulige omgåelse af de antidumpingforanstaltninger, der indførtes ved Rådets forordning (EF) nr. 91/2009 over for importen af visse skruer, bolte, møtrikker og lignende varer af jern og stål med oprindelse i Folkerepublikken Kina, ved import af visse skruer, bolte, møtrikker og lignende varer af jern og stål afsendt fra Malaysia, uanset om varen er angivet med oprindelse i Malaysia eller ej, og om at gøre denne import til genstand for registrering (EUT L 282 af 28.10.2010, s. 29).

            (6)  Rådets gennemførelsesforordning (EU) nr. 723/2011 af 18. juli 2011 om udvidelse af den endelige antidumpingtold, der er indført ved Rådets forordning (EF) nr. 91/2009 på importen af visse skruer, bolte, møtrikker og lignende varer af jern og stål med oprindelse i Folkerepublikken Kina, til også at omfatte importen af visse skruer, bolte, møtrikker og lignende varer af jern og stål afsendt fra Malaysia, uanset om varen er angivet med oprindelse i Malaysia eller ej (EUT L 194 af 26.7.2011, s. 6).

            (7)  Kommissionens gennemførelsesforordning (EU) 2016/278 af 26. februar 2016 om ophævelse af den endelige antidumpingtold på importen af visse skruer, bolte, møtrikker og lignende varer af jern og stål med oprindelse i Folkerepublikken Kina, udvidet til også at omfatte importen af visse skruer, bolte, møtrikker og lignende varer af jern og stål afsendt fra Malaysia, uanset om varerne er angivet med oprindelse i Malaysia eller ej (EUT L 52 af 27.2.2016, s. 24).

            (8)  Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 343 af 22.12.2009, s. 51).

            (9)  Dom af 3. juli 2019, sag C-644/17, Eurobolt, ECLI:EU:C:2019:555, præmis 33.

            (10)  Ibid., præmis 40.

            (11)  Ibid., præmis 42.

            (12)  Ibid., præmis 43.

            (13)  Ibid., præmis 51.

            (14)  Domstolens dom af 15. marts 2018, sag C-256/16, Deichmann, ECLI:EU:C:2018:187, præmis 73; se også Domstolens dom af 19. juni 2019, sag C-612/16, P&J Clark International, ECLI:EU:C:2019:508, præmis 43.

            (15)  Ibid., præmis 74; se også Domstolens dom af 19. juni 2019, sag C-612/16, P&J Clark International, EU:C:2019:508, præmis 43.

            (16)  Domstolens dom af 3. oktober 2000, sag C-458/98, Industrie des Poudres Sphériques mod Rådet, ECLI:EU:C:2000:531, præmis 80-85.

            (17)  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).

            (18)  Se i den forbindelse Europa-Parlamentets og Rådets forordning (EU) nr. 37/2014 af 15. januar 2014 om ændring af visse forordninger vedrørende den fælles handelspolitik for så vidt angår procedurerne for vedtagelse af visse foranstaltninger (EUT L 18 af 21.1.2014, p. 1).

            (19)  Domstolens dom af 15. marts 2018, sag C-256/16, Deichmann, ECLI:EU:C:2018:187, præmis 44-55.

            (20)  Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (EUT L 176 af 30.6.2016, s. 21).

            (21)  Et dokument, der er forsynet med påtegningen »Limited«, er et fortroligt dokument i henhold til artikel 19 i Europa-Parlamentets og Rådets forordning (EU) 2016/1036 (EUT L 176 af 30.6.2016, s. 21) og artikel 6 i WTO-aftalen om anvendelse af artikel VI i GATT 1994 (antidumpingaftalen). Det er også beskyttet i henhold til artikel 4 i Europa-Parlamentets og Rådets forordning (EF) nr. 1049/2001 (EFT L 145 af 31.5.2001, s. 43).

            (22)  EUT L 176 af 30.6.2016, s. 21.

            (23)  For at få adgang til TRON.tdi skal interesserede parter have en EU Login-konto. Fuldstændige oplysninger om registrering på og brug af TRON.tdi findes på https://webgate.ec.europa.eu/tron/resources/documents/gettingStarted.pdf.

            (24)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).


title: Kommissionens gennemførelsesforordning (EU) 2019/1375 af 26. august 2019 om 305. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne

text:
                  27.8.2019

                  DA

                  Den Europæiske Unions Tidende

                  L 223/7

         KOMMISSIONENS GENNEMFØRELSESFORORDNING (EU) 2019/1375
         af 26. august 2019
         om 305. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne (1), særlig artikel 7, stk. 1, litra a), og artikel 7a, stk. 5, og
         ud fra følgende betragtninger:

                     (1)

                     Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af midler og økonomiske ressourcer.

                     (2)

                     Den 20. august 2019 besluttede Sanktionskomitéen under FN's Sikkerhedsråd at ændre et punkt på listen over de personer, grupper og enheder, der er omfattet af indefrysningen af midler og økonomiske ressourcer.

                     (3)

                     Bilag I til forordning (EF) nr. 881/2002 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            Bilag I til forordning (EF) nr. 881/2002 ændres som angivet i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. august 2019.

                  På Kommissionens vegne

                  For formanden

                  Chef for Tjenesten for Udenrigspolitiske Instrumenter

            (1)  EFT L 139 af 29.5.2002, s. 9.

            BILAG
            I bilag I til Rådets forordning (EF) nr. 881/2002 foretages følgende ændringer:
            Identifikationsoplysningerne om følgende punkt under overskriften »Fysiske personer« ændres således:
            Punktet »BAH AG MOUSSA (alias af god kvalitet: a) Ag Mossa, b) Ammi Salim). Nationalitet: malisk. Den i artikel 7d, stk. 2, litra i), omhandlede dato: 14.8.2019.« affattes således:

               »BAH AG MOUSSA (alias af god kvalitet: a) Ag Mossa, b) Ammi Salim). Fødselsdato: a) 1.1.1958, b) 31.12.1952, c) 28.10.1956. Nationalitet: malisk. Den i artikel 7d, stk. 2, litra i), omhandlede dato: 14.8.2019.«


title: Kommissionens gennemførelsesforordning (EU) 2019/1751 af 21. oktober 2019 om registrering af betegnelsen Havarti (BGB) i registret over beskyttede oprindelsesbetegnelser og beskyttede geografiske betegnelser

text:
                  23.10.2019

                  DA

                  Den Europæiske Unions Tidende

                  L 269/1

         KOMMISSIONENS GENNEMFØRELSESFORORDNING (EU) 2019/1751
         af 21. oktober 2019
         om registrering af betegnelsen »Havarti« (BGB) i registret over beskyttede oprindelsesbetegnelser og beskyttede geografiske betegnelser
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 15, stk. 1, og artikel 52, stk. 3, litra b), og
         ud fra følgende betragtninger:

                     (1)

                     Danmarks ansøgning om registrering af betegnelsen »Havarti« som en beskyttet geografisk betegnelse, som blev sendt til Kommissionen den 5. oktober 2010, er blevet offentliggjort i Den Europæiske Unions Tidende (2), jf. artikel 50, stk. 2, litra a), i forordning (EU) nr. 1151/2012.

                     (2)

                     Tyskland, Spanien, US Dairy Export Council har sammen med National Milk Producers Federation og International Dairy Foods Association, Office of the United States Trade Representative (USA's handelsrepræsentants kontor), New Zealands udenrigs- og handelsministerium, Dairy Companies Association of New Zealand (DCANZ) og Dairy Australia Limited, som støttes af den australske regering, gjort indsigelse mod registreringen i overensstemmelse med artikel 51, stk. 2, i forordning (EU) nr. 1151/2012. Indsigelserne blev fundet antagelige.

                     (3)

                     Kommissionen modtog også to meddelelser om indsigelse fra »Camara Nacional de Productores de Leche« i Costa Rica og fra »Asociación de Desarollo Lácteo« (ASODEL) i Guatemala. Der blev dog ikke fremlagt nogen begrundet indsigelse i overensstemmelse med artikel 51, stk. 2, i forordning (EU) nr. 1151/2012.

                     (4)

                     Kommissionen opfordrede interesseparterne i de antagelige indsigelser til at indlede konsultationer. Efter anmodning fra Danmark forlængede Kommissionen ved brev af 5. august 2014 og 22. september 2014 i henhold til artikel 51, stk. 3, sidste afsnit, i forordning (EU) nr. 1151/2012 fristen for hver af de igangværende konsultationer med yderligere tre måneder.

                     (5)

                     Da der ikke blev opnået enighed inden for den fastsatte frist, bør Kommissionen vedtage en gennemførelsesretsakt om registreringen efter proceduren i artikel 52, stk. 3, litra b), i forordning (EU) nr. 1151/2012.

                     (6)

                     De parter, der havde gjort indsigelse, hævdede, at »Havarti« ikke besidder en specifik kvalitet, et omdømme eller andre karakteristika, der kan tilskrives den geografiske oprindelse. De mener, at registreringen af betegnelsen vil kunne vildlede forbrugerne med hensyn til produktets virkelige identitet på baggrund af et eksisterende varemærkes omdømme og anseelse. Efter deres opfattelse ville en sådan registrering også skade eksisterende enslydende betegnelser, varemærker og produkter, som lovligt har været på markedet i mindst 5 år. De hævdede desuden, at den pågældende betegnelse antages at være blevet en artsbetegnelse af følgende grunde: »Havarti« har været omfattet af en Codex Alimentarius-standard siden 1966, den er opført i bilag B til Stresa-konventionen af 1951, og den har sin egen toldposition. »Havarti« produceres og forbruges i flere EU-lande og lande uden for EU, og visse af disse lande har en særlig retsstandard for den.

                     (7)

                     Kommissionen har i lyset af bestemmelserne i forordning (EU) nr. 1151/2012 og under hensyntagen til resultaterne af konsultationerne mellem den ansøgende part og de indsigende parter vurderet argumenterne i den begrundede indsigelse og konkluderet, at betegnelsen »Havarti« bør registreres.

                     (8)

                     For så vidt angår påstanden om, at betegnelsen »Havarti« ikke overholder bestemmelserne i artikel 5 i forordning (EU) nr. 1151/2012, bør det bemærkes, at der er ansøgt om registrering af »Havarti« som en beskyttet geografisk betegnelse på grundlag af dens omdømme, der kan tilskrives dens geografiske oprindelse, jf. artikel 5, stk. 2, litra b), i forordning (EU) nr. 1151/2012.

                     (9)

                     Danmark har endvidere indgivet en række fagtidsskrifter og henvisninger, som påviser, at der eksisterer en indbyrdes tilknytning baseret på omdømme mellem Danmark og betegnelsen »Havarti«. Denne ost har modtaget adskillige udmærkelser, præmier og priser fra forskellige nationale eller internationale fora. Dette produkts omdømme bygger også på den særlige produktionsmetode og en historisk »knowhow«.

                     (10)

                     I indsigelsesproceduren har de danske myndigheder også præciseret, at produktets omdømme er opnået gennem lovgivningsinitiativer og kvalitetsarbejde i mere end 100 år.

                     (11)

                     For så vidt angår EU's område fremstilles »Havarti« primært i Danmark. På datoen for ansøgningen producerede også Spanien, Tyskland, Polen, Finland og Estland begrænsede mængder. Produktionen af »Havarti« i disse medlemsstater kan ikke i sig selv sætte spørgsmålstegn ved »Havarti«s tilknytning til Danmark. Mængderne er meget begrænsede i forhold til den samlede produktion i Danmark. Det bemærkes især, at produktionen af ost med betegnelsen »Havarti« i Spanien først startede i 2010 og blev mere omfattende, efter at Danmark havde indgivet sin ansøgning om registrering af betegnelsen »Havarti« som en beskyttet geografisk betegnelse (BGB) til Kommissionen.

                     (12)

                     Danmark har fremlagt dokumentation for, at langt størstedelen af de danske forbrugere anerkender »Havarti«s vedvarende tilknytning til Danmark. I resultaterne af en undersøgelse konkluderes det, at langt de fleste danske forbrugere kender »Havarti« og forbinder den med Danmark. Uden for Danmark er kendskabet til »Havarti« yderst begrænset.

                     (13)

                     Spanien har også fremsendt en undersøgelse, der viser resultaterne af en undersøgelse i Spanien af forbrugernes kendskab til »Havarti« og dens oprindelse. Denne undersøgelse er ikke entydig. Procenttallene for manglende kendskab til selve produktet og for manglende kendskab til dets danske oprindelse er høje. Forbrugerne har angivet flere forskellige lande som oprindelsesland for »Havarti«. Et sådant manglende kendskab til produktet og dets danske oprindelse kan ikke betragtes som et positivt tegn på en bevidsthed om, at betegnelsens har karakter af artsbetegnelse.

                     (14)

                     De parter, der har gjort indsigelse, hævdede også, at betegnelsen ikke burde registreres, da det vil kunne vildlede forbrugerne med hensyn til produktets virkelige identitet på baggrund af et eksisterende varemærkes omdømme og anseelse. Omdømmet eller anseelsen blev imidlertid ikke påvist for nogen af de relevante varemærker. Det blev heller ikke forklaret, på hvilken måde forbrugeren ville blive vildledt.

                     (15)

                     Desuden mente de indsigende parter fra tredjelandene, at registreringen af »Havarti« som en beskyttet geografisk betegnelse ville skade den enslydende »Havarti«-betegnelse for varemærker og produkter, som lovligt har været på markedet i mindst 5 år, idet dette er en af de indsigelsesgrunde, der er anført i artikel 10, stk. 1, litra c), i forordning (EU) nr. 1151/2012.

                     (16)

                     Det fremgår, at de indsigende tredjelande i denne indsigelsesprocedure ikke har markedsført en ost med betegnelsen »Havarti« på EU-markedet. Tilstedeværelsen af et produkt med betegnelsen »Havarti«, som er produceret i disse tredjelande, berøres derfor ikke af registreringen af »Havarti« som en beskyttet geografisk betegnelse i EU.

                     (17)

                     Forordning (EU) nr. 1151/2012 finder ikke anvendelse på tredjelandes område. Derfor vil registreringen af »Havarti« som en beskyttet geografisk betegnelse i henhold til forordning (EU) nr. 1151/2012 ikke kunne skade anvendelsen af navnet »Havarti« på markedet i tredjelande.

                     (18)

                     For så vidt angår varemærker, der allerede er registreret, som der er ansøgt om, eller som har vundet hævd god tro inden for EU's område forud for datoen for Danmarks ansøgning om registrering af betegnelsen »Havarti«, berøres de i henhold til artikel 14, stk. 2, i forordning (EU) nr. 1151/2012 ikke af registreringen af en BGB.

                     (19)

                     Spanien og Tyskland har hævdet, at de allerede producerer en ost med betegnelsen »Havarti«. Registreringen af »Havarti« som en beskyttet geografisk betegnelse i henhold til forordning (EU) nr. 1151/2012 ville derfor skade den eksisterende betegnelse »Havarti« på det produkt, der produceres i Spanien og Tyskland, og som er identisk med den betegnelse, der blev ansøgt om registrering for den 5. oktober 2010.

                     (20)

                     Det fremgår af de oplysninger, der fremlægges i den tyske og spanske indsigelse, og som er indsendt til Kommissionen, at produktionen af en ost med betegnelsen »Havarti« i Spanien begyndte i 2010 og nåede op på 5 100 ton i 2014. I Tyskland foreligger der kun data om produktionen i 2012 (2 571 ton), men det anføres, at Tyskland har produceret en ost med betegnelsen »Havarti« i over 20 år. I lyset af ovenstående bør der i overensstemmelse med artikel 15, stk. 1, litra a), i forordning (EU) nr. 1151/2012 indrømmes overgangsperioder for de erhvervsdrivende i Spanien og Tyskland, som begyndte at markedsføre et osteprodukt med betegnelsen »Havarti« inden datoen for indgivelsen af den danske ansøgning til Kommissionen, således at de fortsat kan anvende den betegnelse, der vil kunne skades af registreringen, samtidig med at de tilpasser deres produktion på markedet. En periode på 5 år anses for passende for de tyske og spanske producenter.

                     (21)

                     Endelig har de indsigende parter fremlagt flere beviser, der angiveligt viser, at den pågældende betegnelse er en artsbetegnelse. Men det, at betegnelsen »Havarti« er underlagt en Codex Alimentarius-standard og er opført i bilag B til Stresa-konventionen, medfører ikke, at den nævnte betegnelse er blevet en artsbetegnelse. Toldkoder vedrører toldspørgsmål og er derfor ikke relevante for intellektuelle ejendomsrettigheder. Det kan kun vurderes, om en betegnelse har status som artsbetegnelse i EU, ud fra opfattelsen blandt forbrugerne inden for EU's område.

                     (22)

                     Hvad angår produktionsdataene og opfattelsen af »Havarti« i EU, som er blevet vurderet på baggrund af påstanden om en manglende tilknytning mellem produktet og det geografiske område, bør det konkluderes, at »Havarti« ikke er blevet en artsbetegnelse inden for EU.

                     (23)

                     De fremlagte data vedrørende produktion og markedsføring af »Havarti« uden for EU er ikke relevante i betragtning af territorialitetsprincippet i forbindelse med intellektuelle ejendomsrettigheder i almindelighed og forordning (EU) nr. 1151/2012 i særdeleshed, i henhold til hvilken spørgsmålet om, hvorvidt en betegnelse er en artsbetegnelse, skal vurderes for så vidt angår Unionens område. Opfattelsen af denne betegnelse uden for EU og det forhold, at der måtte findes dertil knyttede retlige produktionsstandarder i tredjelande, anses ikke for at være relevante for denne afgørelse, uanset om de pågældende standarder fastsætter rettigheder til at benytte angivelser i mærkningen.

                     (24)

                     De indsigende parters forslag om at registrere betegnelsen »dansk Havarti« kan ikke accepteres, da det ikke vil opfylde betingelserne i artikel 7, stk. 1, litra a), i forordning (EU) nr. 1151/2012.

                     (25)

                     For at gøre det muligt at opbruge de lagre, der allerede er produceret eller findes på markedet, bør anvendelsen af denne forordning udskydes.

                     (26)

                     På den baggrund bør betegnelsen »Havarti« opføres i registret over beskyttede oprindelsesbetegnelser og beskyttede geografiske betegnelser.

                     (27)

                     Foranstaltningerne i denne forordning er i overensstemmelse med udtalelse fra Komitéen for Kvalitetspolitikken for Landbrugsprodukter. —

               VEDTAGET DENNE FORORDNING:

            Artikel 1
            Betegnelsen »Havarti« (BGB) registreres.
            Betegnelsen i stk. 1 henviser til et produkt i kategori 1.3. Oste i bilag XI til Kommissionens gennemførelsesforordning (EU) nr. 668/2014 (3).

            Artikel 2
            I en overgangsperiode på 5 år fra datoen for denne forordnings anvendelse kan betegnelsen »Havarti« fortsat anvendes af erhvervsdrivende, der er etableret i Tyskland og Spanien, og som inden den 5. oktober 2010 var begyndt at markedsføre et osteprodukt med betegnelsen »Havarti«.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra 12. maj 2020.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. oktober 2019.

                  På Kommissionens vegne

                  Formand

               Jean-Claude JUNCKER

            (1)  EUT L 343 af 14.12.2012, s. 1.

            (2)  EUT C 20 af 23.1.2014, s. 9.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).